Атянин Фёдор Семёнович
Фёдор Семёнович Атя́нин (6.6.1910, Мордва Муромки, Пенза кĕперни (халĕ — Широкоис ял канашĕ, , Пенза облаçĕ) — 8.8.1975, Саранск) — мăкшă совет çыравçи, журналисчĕ, драматургĕ.

Биографи 
1910 çулхи çĕртмен 6-мĕшĕнче ялта çуралнă. Пĕчĕкренех ашшĕ-амăшĕсĕр тăрса юлнă, тăлăх ачасен çуртĕнче ӳснĕ.

Вунтăватă çултанпа атă ăсти патĕнче ĕçленĕ. Портра вăй хунă, 1927—1929 çулсенче — Донбассра шахтăра тăрăшнă.

1932 çулта Мордва рабфакĕнче вĕреннĕ, 1939 çулта — Мускаври Подбельский ячĕллĕ çыхăну академинче «вăрçă инженерĕ» ăстаçăлăха алла илнĕ. 1939 - 1944 çулсенче Хĕрлĕ Çарта хĕсметре тăнă. Тăван Çĕршывăн Аслă вăрçинче тăван çĕршыва хӳтĕленĕ . Демобилизаци хыççăн А. Луначарский ячĕллĕ театр ӳнерĕн институтĕнче мăкшă чĕлхине вĕрентнĕ. 1948 çулта Саранска куçнă, республикăри «Мокшень правда» тата «Молодой ленинец» хаçатсенче тăрăшнă.

1975 çулхи çурлан 8-мĕшĕнче Саранск хулинче вилнĕ. Ф. С. Атянин вилтăпри Саранскри 1 № -лĕ çăва çинче, республикăра культура еткерлĕхĕн объекчĕ шутланать.

Пултарулăх

Суйланă хайлăвĕсем 

сăвăлла повеçсем
 «Шадось ушедсь» («Пăр таранчĕ», 1959)
 «Варьхмодема ланга» («Шурăмпуç», 1962)
повеçсем
 «Мзярда кенерихть марьхне» («Панулми пиçсен», 1963)
 «Крута куцемат» («Чăнкă картлашкасем», 1962—1963)
драма-халап
 «Атямсь кельги мокшень стирь» («Аслатин çураçнă хĕрĕ», 1965; лартнă - 1967)

кĕнекесем
 «Мазы пинге» (Асăнмалла самант, 1954)
 «Сельведь-богатырь» (Паттăр куççулĕ, 1956) — ачасем валли калавсемпе повеçсем
 «Пусма панчф» (Чечек пуххи, 1956) — ачасем валли калавсемпе повеçсем
 «Тунда» (Весна, 1958)
 «Наваждения шобдава» (1970)
вырăсла куçарнисем
 Чудо над Мокшей. — Саранск, 1958
 Богатырская трава. — М., 1964
 Серебряное озеро. — Саранск, 1968
 В новогоднюю ночь. — Саранск, 1973.

Асăнмалăх 
 Саранскра, Ф. С. Атянин пурăннă Совет урамĕнчи 47-мĕш çурт, çине мемориал хăмине лартнă.
 Ф. С. Атянин архивĕ, кунта 60 ытла экспонат (фотографисем, документсем, кĕнекесем) упранать. 1979 çулта С. И. Атянинăн арăмĕ Мордва Республикин  И. Д. Воронин ячĕллĕ пĕрлештернĕ тăван ене тĕпчекен музейне парнеленĕ.

Литература 
 Мордовия. Кто есть кто: Энциклопедический словарь-справочник. — Саранск, 2000.

Комментарисем

Асăрхавсем

Каçăсем 
 

МЭИС вĕренсе тухнисем
ГИТИС педагогĕсем
Мăкшă çыравçисем
Мăкшă сăвăçисем
СССР Çыравçăсен Пĕрлешĕвĕн пайташĕсем
Мордва АССР тава тивĕçлĕ культура ĕçлевçисем